ԱՐՁԱՆԱԳՐՈՒԹՅՈՒՆ 1

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԱՐՄԱՎԻՐ ՀԱՄԱՅՆՔՈՒՄ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑԻ ԿԱՌԱՎԱՐՄԱՆ ՀԱՆՁՆԱԺՈՂՈՎԻ 2025 ԹՎԱԿԱՆԻ ՓԵՏՐՎԱՐԻ 19-Ի ՆԻՍՏԻ

2025 թվականի փետրվարի 19-ին Արմավիրի համայնքապետարանի նիստերի դահլիճում տեղի ունեցավ Արմավիր համայնքի ղեկավարի 2025 թվականի հունվարի 20-ի թիվ 0129-Ա որոշմամբ ստեղծված հանձնաժողովի նիստ՝ մասնակցային բյուջետավորման գործընթացի շրջանակում ստացված առաջարկների նախնական գնահատման և ծրագրին համապատասխան առաջարկների քվեարկության փուլ տեղափոխման վերաբերյալ։

Մասնակցային բյուջետավորման գործընթացի շրջաակներում սահմանված ժամկետում ստացվել է թվով 8 ծրագրային առաջարկ, որոնցից 3-ը, նախնական գնահատման արդյունքում, համապատասխանելով գործընթացի չափանիշներին, տեղափոխվեցին քվեարկության փուլ․

1․Արմավիր համայնքի Արմավիր քաղաքում ֆուտբոլի դաշտի կառուցում։

2․Արմավիր համայնքի Լուկաշին գյուղում ֆուտբոլի դաշտի կառուցում։

3․Արմավիր համայնքի Նորավան գյուղում ֆուտբոլի դաշտի կառուցում։

Ծրագրային առաջարկներից 5-ը՝ թափառող շների կացարանի կառուցում, էլեկտրական շարժիչով մինի ավտոբուսների ձեռքբերում, անվճար Wifi ցանցի կառուցում քաղաքի կենտրոնական փողոցներում, այգիներում, ավտոկայանում, հասարակական տրանսպորտում և այլ տարածքներում, Մայիսյան գյուղից Արմավիր քաղաք տանող ճանապարհի հիմնանորոգում և Արմավիր քաղաքի գերեզմանատնից Մայիսյան գյուղ տանող ճանապարհի հիմնանորոգում, չտեղափոխվեցին քվեարկության փուլ ՝ սահմանված չափանիշներին չհամապատասխանելու հիմքով, որոնց վերաբերյալ առցանց ծանուցվել են առաջարկները ներկայացնող բնակիչներին։

Հանձնաժողովի նախագահ Ֆելիքս Պետրոսյան

Քարտուղար Նոյեմի Խաչատրյան